ബുധനാഴ്ച അര്ദ്ധരാത്രി മുതല് പുതുക്കിയ കോവിഡ് നിയന്ത്രണം ആശയക്കുഴപ്പമുണ്ടാക്കുന്ന നിബന്ധനകളും തിരുവനന്തപുരം: സംസ്ഥാനത്ത് പുതുതായി പ്രഖ്യാപിച്ച ലോക്ഡൗണ് ഇളവുകള് ബുധനാഴ്ച അര്ധ രാത്രി മുതല് പ്രാബല്യത്തില് വരും. ഇനി മുതല് പുതിയ രീതിയിലുള്ള നിയന്ത്രണമായിരിക്കും. ടി.പി.ആര് അടിസ്ഥാനമാക്കിയുള്ള ലോക്ഡൗണ് ഉപേക്ഷിച്ചു. പുതിയ കോവിഡ് മാര്ഗരേഖ പ്രകാരം തിങ്കള് മുതല് ശനി വരെ വ്യാപാര സ്ഥാപനങ്ങള്ക്ക് പ്രവര്ത്തിക്കാം. ഹോട്ടലുകള്ക്കും റസ്റ്റോറന്റുകള്ക്കും രാത്രി 9.30 വരെ ഓണ്ലൈന് ഡെലിവറി നടത്താം. പുതുക്കിയ കോവിഡ് മാര്ഗരേഖപ്രകാരം കടകളില് പ്രവേശിക്കാന് മൂന്ന് നിബന്ധനകളുണ്ട്. രണ്ടാഴ്ച മുമ്ബ് ആദ്യ ഡോസ് വാക്സിന് എടുത്തവരോ 72 മണിക്കൂറിനിടെ എടുത്ത ആര്.ടി.പി.സി.ആര് നെഗറ്റീവ് സര്ട്ടിഫിക്കറ്റ് ഉള്ളവരോ, കോവിഡ് പോസിറ്റീവായി ഒരുമാസം കഴിഞ്ഞവരോ ആയിരിക്കണം. കടകള്ക്ക് പുറമെ ബാങ്കുകള്, മാര്ക്കറ്റുകള്, ഓഫീസുകള്, വ്യവസായ സ്ഥാപനങ്ങള്, തുറസായ ടൂറിസം കേന്ദ്രങ്ങള് എന്നിവിടങ്ങളിലും ഈ നിബന്ധന ബാധകമാണ്. കടകളില് 25 ചതുരശ്രമീറ്ററില് ഒരാള് എന്ന നിലയില് മാത്രമേ ആളുകളെ പ്രവേശിപ്പിക്കാവൂ. കുട്ടികള്ക്കും മുതിര്ന്നവരുടെ കൂടെ പോകാം. സര്ക്കാര് ഓഫീസുകളും പൊതുമേഖലാ സ്ഥാപനങ്ങളും ആഴ്ചയില് അഞ്ചു ദിവസം പ്രവര്ത്തിക്കും. മാളുകളിലും ഓണ്ലൈന് ഡെലിവെറിക്ക് അനുമതി നല്കിയിട്ടുണ്ട്. റസ്റ്റോറന്റുകള്ക്ക് സമീപം തുറന്ന സ്ഥലങ്ങളിലും കാറുകളിലും ഇരുന്ന് ഭക്ഷണം കഴിക്കാം. റിസോര്ട്ടുകള്ക്കും ഹോട്ടലുകള്ക്കും ബയോ ബബിള് മാതൃകയില് പ്രവര്ത്തിക്കാമെന്നും മാര്ഗരേഖയില് പറയുന്നു. സ്കൂളുകള്, കോളേജുകള്, ട്യൂഷന് സെന്ററുകള്, തിയേറ്ററുകള് എന്നിവ തുറക്കില്ല. പൊതുപരിപാടികള്ക്ക് അനുമതിയില്ല. ആരാധനാലയങ്ങളില് വിസ്തീര്ണം കണക്കാക്കി ആളുകള് പങ്കെടുക്കണം. വലിയ വിസ്തീര്ണമുള്ള സ്ഥലങ്ങളില് പരമാവധി 40പേര്. വിവാഹങ്ങള്ക്കും മരണാനന്തരച്ചടങ്ങിനും 20 പേര്ക്ക് മാത്രം അനുമതി. മത്സരപരീക്ഷകള്, റിക്രൂട്ട്മെന്റ്, സ്പോര്ട്സ് ട്രയലുകള്, സര്വകലാശാലാ പരീക്ഷകള്ക്കും അനുമതി നല്കിയിട്ടുണ്ട്. പഴയ ടി.പി.ആര് അടിസ്ഥാനമാക്കിയുള്ള ലോക്ഡൗണ് സമ്ബ്രദായം ഉപേക്ഷിച്ചു. വാര്ഡ് അടിസ്ഥാനത്തില് പരിശോധന നടത്തുമ്ബോള് 1000ല് പത്തില് കൂടുതല് പേര്ക്ക് രോഗബാധ ഉണ്ടാകുന്ന പ്രദേശങ്ങളില് ട്രിപ്പിള് ലോക്ഡൗണിന് തുല്യമായ നിയന്ത്രണങ്ങള് ഏര്പ്പെടുത്തുമെന്നാണ് മാര്ഗരേഖയില് പറയുന്നത്. എല്ലാ ബുധനാഴ്ചയും അനുപാതം പുനര്നിര്ണയിക്കും.